### | | | | --- | --- | | | | | --- | | **Byråd** 27. november 2018 Sagsnr. 710-2018-24153 Dok.nr. 710-2018-432113 Sagsbehandler DPCSOR | | 188.                Beskæftigelsesplan 2019 - Åbent

###

|  |  |
| --- | --- |
| Tidl. politisk behandling | AU, 11.09.18, pkt. 38 |
| Forventet sagsgang | AU, ØK, BY |
| Lovgrundlag | Lov om organisering og understøttelse af beskæftigelsesindsatsen mv. |

###

**SAGENS INDHOLD**

Byrådet skal i denne sag tage stilling til forslag til
Beskæftigelsesplan 2019.

Byrådet skal senest ved udgangen af hvert år vedtage en
beskæftigelsesplan for det kommende års beskæftigelsesindsats.

Beskæftigelsesplanen kan tage afsæt i de vejledende
beskæftigelsespolitiske mål, som beskæftigelsesministeren årligt udmelder.
Herudover har Favrskov Kommune også mulighed for frit at fastsætte egne
fokusområder og mål i beskæftigelsesindsatsen i 2019.

Beskæftigelsesministeren udmeldte 3. maj 2018 følgende seks
mål for beskæftigelsesindsatsen i 2019:

1. Flere
personer skal i beskæftigelse eller uddannelse i stedet for at være på
offentlig forsørgelse.

2. Virksomhederne
skal sikres den nødvendige og kvalificerede arbejdskraft.

3. Flere
flygtninge og familiesammenførte til flygtninge skal være selvforsørgende.

4. Flere
jobparate personer på kontanthjælp skal i beskæftigelse, og flere
aktivitetsparate bliver jobparate eller kommer i beskæftigelse. Der bør i
indsatsen være et særligt fokus på kvinder med indvandrerbaggrund.

5. Bekæmpelsen
af socialt bedrageri og fejludbetalinger skal styrkes.

6. Udsatte ledige
skal have en indsats.

Beskæftigelsesministeren oplyste samtidigt med udmeldingen
af ovenstående mål, at der inden sommerferien 2018 ville blive tilføjet et 7.
beskæftigelsespolitisk mål om, at flere personer med handicap skal i
beskæftigelse. Dette mål er dog endnu ikke blevet udmeldt.

I grundlaget for udarbejdelsen af beskæftigelsesplanen skal
indgå en status, som viser resultater og effekter af beskæftigelsesindsatsen i
jobcenteret for det forudgående år. Arbejdsmarkedsudvalget blev 6. september 2018
forelagt en midtvejsopfølgning på Beskæftigelsesplan 2018.

**VURDERING**

Med afsæt i beskæftigelsesministerens mål samt
halvårsopfølgningen på beskæftigelsesplanen for 2018 indeholder forslag til
Beskæftigelsesplan 2019 følgende målsætninger for Favrskov Kommunes
beskæftigelsesindsats i 2019:

1. Samarbejdet
med virksomhederne skal styrkes (ministermål 2)

2. Ledigheden
blandt forsikrede ledige med østeuropæisk baggrund skal nedbringes (ministermål
1)

3. Flere
flygtninge og familiesammenførte skal være selvforsørgende (ministermål 3)

4. Flere
uddannelseshjælps- og kontanthjælpsmodtagere skal i uddannelse og job
(ministermål 1, 4 og 6)

5. Flere unge
skal opnå tilknytning til arbejdsmarkedet (ministermål 1)

6. Antallet
af borgere i jobafklaringsforløb skal begrænses (ministermål 6)

7. Bekæmpelsen
af socialt bedrageri og fejludbetalinger skal styrkes (ministermål 5).

Fælles for målene er, at Job og Økonomi forventer, at en
videreførelse af den intensiverede indsats på flere af de ovennævnte områder
fra 2018 medvirker til, at borgeres varighed på forsørgelsesydelser nedbringes,
og at flere borgere på forsørgelsesydelser kommer i job eller uddannelse.
Forslag til Beskæftigelsesplan 2019 er vedlagt som bilag.

**ØKONOMI**

Forslag til Beskæftigelsesplan 2019 har i sig selv ingen
økonomiske konsekvenser, men budgettet for 2019-22 er udarbejdet, så der er
sammenhæng mellem de forventede resultater af indsatserne i Beskæftigelsesplan
2019 og budgettet.

**INDDRAGELSE**

Der blev 9. oktober 2018 afholdt fællesmøde mellem
Arbejdsmarkedsudvalget og [adresse], hvor indsatsområderne i
Beskæftigelsesplan 2019 blev drøftet.

På fællesmødet blev særligt fremhævet en videreførelse af
samarbejdet med virksomhederne samt indsatsen for at få flygtninge samt
uddannelseshjælps- og kontanthjælpsmodtagere i uddannelse eller job. Disse
indsatsområder er inkluderet i forslag til Beskæftigelsesplan 2019.

**INDSTILLING**

Direktøren for Job og Økonomi indstiller til Byrådet:

1.    At forslag til
Beskæftigelsesplan 2019 godkendes.

**BESLUTNING**

***Arbejdsmarkedsudvalget, 6. november 2018:***

Fraværende:Ingen

Indstilles godkendt.

***Økonomiudvalget, 20. november 2018:***

Fraværende:Frida Nilsson

Indstilles godkendt.

**Bilag**

|  |  |
| --- | --- |
| Forslag til Beskæftigelsesplan 2019 | 710-2018-427266 |